Meer as 1 miljoen registreer oor die naweek – OVKArgieffoto Meer as een miljoen mense het oor die naweek geregistreer om te stem, het die Onafhanklike Verkiesingskommissie (OVK) Sondag gesê. “Na beraming het ongeveer 1.2 miljoen mense Saterdag regoor die land registreer,” het Kate Bapela, woordvoerder van die OVK, gesê. Sy sê bykans die helfte van die mense wat Saterdag geregistreer het om te stem is nuwe kiesers tussen 18 en 29 jaar oud. Pres. Jacob Zuma het Vrydag aangekondig dat die vyfde nasionale algemene verkiesing op 7 Mei sal plaasvind. -SAPA